KOMVII SS IONEN FOR DE EUROPÆISKE FÆLLESSKABER 
KOM(94) 656 endelig udg. 
Bruxelles, den 12.12.1994 
Forslag t i I 
RÅDETS FORORDNING (EF) 
OM INDFØRELSE AF EN ENDELIG ANTIDUMPINGTOLD PÅ IMPORTEN AF 
OPLØSNINGER AF URINSTOF OG AMMONIUMNITRAT MED OPRINDELSE I 
BULGARIEN OG POLEN EKSPORTERET AF SELSKABER DER IKKE ER UNDTAGET AF TOLDEN OG OM 
ENDELIG OPKRÆVNING AF 
DEN MIDLERTIDIGE TOLD 
(forelagt af Kommissionen) 

Begrundelse 
(1) Ved forordning (EF) nr. 1506/941 indførte Kommissionen en midlertidig 
antidumipingtold på import til Fællesskabet af opløsninger af urinstof og 
ammoniumnitrat ("UAN") med oprindelse i Bulgarien og Polen; 
antidumpingtoldens gyldighedsperiode blev ved Rådets forordning (EF) nr. 
2620/942 forlænget indtil 31. december 1994. 
(2) Efter indførelsen af den midlertidige antidumingtold, fremsatte de bulgarske 
og polske eksportører og producenter, en importørforening og klageren 
skriftlige bemærkninger på grundlag af hvilke Kommissionen foretog visse 
hensigtsmæssige ændringer i sin endelige tekst. Bemærkningerne fra de 
bulgarske parter og importørforeningen vedrørte skade og 
årsagssammenhæng. Bemærkningerne fra de polske producenter vedrørte 
fastlæggelsen af den normale værdi og eksportprisen. Bemærkningerne fra 
klageren vedrørte beregningen af skadestærsklen. 
(3) I betragtning af ovenstående bemærkninger opgøres dumpingmargenen for 
bulgarsk import til 33.3% og til mellem 27 og 40% for så vidt angår de 
polske producenter. 
(4) For såvidt angår skade bekræftes de midlertidige konklusioner, at stigende 
importmængder til lav pris forvoldte skade på Fælleskabets industri i form af 
økonomiske tab. Idet Kommissionen også fandt, at det var i Fælleskabets 
interesse at afhjælpe denne skadessituation, konkluderer Kommissionen, at 
antidumpingforanstaltninger bør træffes. 
(5) Efter at være blevet orienteret af Kommissionen gav de bulgarske og polske 
eksportører og producenter tilsagn. Medens Kommissionen godtog tilsagnet 
givet af de bulgarske parter, kunne Kommissionen ikke acceptere tilsagnet 
givet af de polske parter. 
(6) I henhold til artikel 10 og 12 i forordning (EØF) nr. 2423/88 har 
Kommissionen derfor efter konsultation i det rådgivende udvalg godtaget de 
tilsagn givet af de bulgarske parter og foreslår desuden, at der indføres en 
endelig antidumpingtold, i form af en variabel told, på 89 ECU per ton 
produkt for så vidt angår import med oprindelse i Polen. 
(7) I overenstemmelse med gældende praksis under sådanne omstændigheder 
foreslår Kommissionen, at de beløb, for hvilke der er stillet endelig sikkerhed 
i form af midlertidig antidumpingtold, opkræves endeligt. 
1 EFT nr. L 162 af 30.6.1994, s. 16. 
2 EFT nr.L 280 af 29.10.1994, s. 1. 
A 
1 OM­
RÅDETS FORORDNING (EF) NR. .. 
AF 
OM INDFØRELSE AF EN ENDELIG ANTIDUMPINGTOLD PÀ IMPORTEN AF 
OPLØSNINGER AF URINSTOF OG AMMONIUMNITRAT MED OPRINDELSE I 
BULGARIEN OG POLEN EKSPORTERET AF SELSKABER DER IKKE ER UNDTAGET AF TOLDEN OG OM 
ENDELIG OPKRÆVNING AF 
DEN MIDLERTIDIGE TOLD 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 2423/88 af 11. juli 1988 om 
beskyttelse mod dumpingimport eller subsidieret import fra lande, der ikke er 
medlemmer af Det Europæiske Økonomiske Fællesskabl), senest ændret ved 
forordning (EF) nr. 522/942), særlig artikel 12, 
under henvisning til forslag fra Kommissionen forelagt efter konsultation i Det 
Rådgivende Udvalg, og 
ud fra følgende betragtninger: 
A. Midlertidige foranstaltninger 
(1) Ved forordning (EF) nr. 1506/943), i det følgende benævnt "forordningen om 
midlertidig told", indførte Kommissionen en midlertidig 
antidumpingtold på importen til Fællesskabet af opløsninger af urinstof og 
ammoniumnitrat ("UAN") med oprindelse i Bulgarien og Polen og henhørende 
under KN-kode 3102 80 00. 
(2) Ved forordning (EF) nr. 2620/944) forlængede Rådet gyldighedsperioden for 
denne told indtil den 31. december 1994. 
1) EFT nr. L 209 af 2.8.1988, s. 1. 
2) EFT nr. L 66 af 10.3.1994, s. 10. 
3) EFT nr. L 162 af 30.6.1994, s. 16. 
4) EFT nr. L 280 af 29.10.1994, s. 1. 
- 2 -
B. Efterfølgende procedure 
(3) Efter indførelsen af den midlertidige antidumpingtold indgav følgende 
skriftligt bemærkninger til sagen: 
den bulgarske eksportør, Chimimport, og den bulgarske producent, 
Agropolychim Devnia, 
den polske eksportør, CIECH, og de to polske producenter, Z.A. Kedzierzyn 
og Z.A. Pulawy, 
EFIA (European Fertilizer Import Association), og 
EFMA (European Fertilizer Manufacturer Association), dvs. klagerne. 
Parter, der anmodede herom, fik lejlighed til at blive hørt af Kommissionen. 
(4) På anmodning underrettedes parterne om de vigtigste kendsgerninger og 
betragtninger, på grundlag af hvilke det var hensigten at anbefale 
indførelse af endelige antidumpingforanstaltninger og endelig opkrævning af 
beløb, for hvilke der var stillet sikkerhed i form af midlertidig told. 
Parterne indrømmedes endvidere en rimelig frist, inden for hvilken de kunne 
fremsætte bemærkninger efter meddelelsen af ovennævnte oplysninger. 
(5) Der blev taget stilling til parternes bemærkninger, og Kommissionen ændrede 
sine konklusioner, hvor det ansås for påkrævet. 
(6) Som følge af sagens indviklede karakter, navnlig på grund af antallet af 
producenter i Fællesskabet samt det forhold, at de polske producenter og den 
polske eksportør samt producenterne i referencelandet for nylig var gået 
over til at udøve deres virksomhed under markedsøkonomiske vilkår, kunne 
undersøgelsen ikke afsluttes inden for den normale frist på ét år, som er 
fastsat i artikel 7, stk. 9, litra a), i forordning (EF) nr. 2423/88, i det 
følgende benævnt "grundforordningen". 
C. Den af undersøgelsen omfattede vare; samme vare 
(7) Ingen af parterne har efter indførelsen af de midlertidige 
antidumpingforanstaltninger fremsat bemærkninger til spørgsmålet om den af 
undersøgelsen omfattede vare og samme vare, og de undersøgelsesresultater, 
der er omhandlet i betragtning 9 og 10 i forordningen om midlertidig told, 
bekræftes derfor. 
3 -
D. Dumping 
1. Bulgarien 
(8) Interesserede parter i Bulgarien rejste ingen nye spørgsmål vedrørende 
fastsættelse af dumopingmargenen. Konklusionerne i forordningen om 
midlertidig told bekræftes derfor. Dumpingmargenen for importen fra 
Bulgarien fastsættes således endeligt til 33,3% af prisen frit Fællesskabets 
grænse. 
2. Polen 
a. Normal værdi 
(9) Som det var tilfældet i forbindelse med den foreløbige undersøgelse, gjorde 
en polsk producent, Z.A. Pulawy ("ZAP"), gældende, at 
Kommissionen burde fastsætte den normale værdi på grundlag af de 
oplysninger om produktionsomkostningerne, som den pågældende virksomhed 
specielt havde udarbejdet til besvarelsen af Kommissionens spørgeskema. 
ZAP fremlagde imidlertid ingen dokumentation for, at disse oplysninger i 
højere grad afspejlede virksomhedens omkostningssituation end tallene i 
det almindelige omkostningsregnskab. 
Efter indførelsen af de midlertidige antidumpingforanstaltninger, 
fremlagde ZAP dokumentation vedrørende visse betydelige månedlige udsving 
i virksomhedens produktionsenhedsomkostninger, som de fremgik af det 
almindelige omkostningsregnskab. Virksomheden var imidlertid ikke i stand 
til på tilfredsstillende måde at forklare årsagerne til disse 
omkostningsvariationer. Under disse omstændigheder anses de oplysninger 
om produktionsomkostningerne, som er indeholdt i denne producents interne 
omkostningsregnskab for de ni måneder, i hvilke der ikke forekom sådanne 
betydelige udsving, for at være repræsentative, og den beregnede normale 
værdi bør således fastsættes endeligt på grundlag heraf. 
b. 
(10) En producent, Z.A. Kedzierzyn ("ZAK"), gjorde gældende, at justeringer, 
som Kommissionen på grund af de manglende eller modstridende oplysninger, 
den havde modtaget, havde foretaget af priserne for visse 
- 4 -
eksporttransaktioner i forbindelse med den foreløbige undersøgelse for at 
tage hensyn til provisioner betalt til den eksportør, hvorigennem 
salgstransaktionerne havde fundet sted, var uberettigede. ZAK fremlagde 
imidlertid ingen oplysninger til støtte for denne påstand, hvoraf det 
fremgik, at den fremgangsmåde, Kommissionen havde benyttet i den 
foreløbige undersøgelse, ikke var korrekt. Denne fremgangsmåde fastholdes 
derfor med henblik på fastsættelse af ZAK's eksportpris. 
(11) Den anden producent, dvs. ZAP, fremsatte bemærkninger vedrørende 
fuldstændigheden af de indgivne oplysninger om denne virksomheds 
eksportsalgstransaktioner. I den foreløbige undersøgelse havde 
Kommissionen ikke anset disse oplysninger for fuldstændige ud fra de 
oplysninger, der forelå. På baggrund af de yderligere og afgørende 
oplysninger, der er fremlagt, anses det imidlertid med henblik på den 
endelige afgørelse for passende at ændre denne fremgangsmåde og at 
fastsætte ZAP's eksportpris på grundlag af de fremlagte oplysninger uden 
at foretage den justering, der blev foretaget i forbindelse med den 
foreløbige undersøgelse. 
c. Sammenligning 
(12) ZAP anmodede om, at der blev foretaget visse justeringer ved 
sammenligningen af denne virksomheds beregnede normale værdi og 
eksportpris. Det skal bemærkes, at der kan foretages sådanne justeringer 
i henhold til artikel 2, stk. 9 og 10 i grundforordningen, hvis der er 
tale om forskelle, som påvirker prisernes sammenlignelighed. Det skal 
under sådanne omstændigheder dokumenteres, at krav om justeringer er 
berettigede. ZAP har ikke begrundet sit krav, har ikke kvantificeret det 
og ikke fremlagt dokumentation herfor, og det må derfor afvises. 
d. Konklusion 
(13) På baggrund af ovennævnte fremgangsmåder og konklusioner vedrørende 
fastsættelsen af den normale værdi, eksportprisen og sammenligningen 
mellem disse størrelser fastsættes dumpingmargenerne endeligt til : 
ZAK: 40% 
ZAP: 27% 
af prisen, frit Fællesskabets grænse. 
(14) For så vidt angår eventuelle andre polske eksporterende producenter eller 
eksportører, som ikke har besvaret Kommissionens spørgeskema 
- 5 -
eller på anden måde givet sig til kende, fastsattes dumpingmargenen på 
grundlag af de foreliggende oplysninger i overensstemmelse med artikel 7, 
stk. 7, litra b), i grundforordningen. 
Den højeste dumpingmargen, der er fastsat for en producent, der har 
samarbejdet med Kommissionen som led i denne undersøgelse, anses i den 
forbindelse for at være den korrekte margen. 
Denne fremgangsmåde ansås for påkrævet for at sikre, at manglende 
samarbejde ikke belønnedes på en uacceptabel måde, og for at hindre, at 
der åbnes mulighed for omgåelse. 
3. Generelle bemærkninger: 
(15) I betragtning af den fremgangsmåde, der er anvendt til fastsættelse af 
den normale værdi for Bulgarien og Polen, og som er beskrevet ovenfor, 
finder Kommissionen det påkrævet at fastsætte, at de foranstaltninger, 
der indføres ved denne forordning, tages op til fornyet undersøgelse 
efter udløbet af en periode på et år, hvis ændringer i 
produktionsomkostningsstrukturen for de producenter, der har hjemsted i 
de pågældende eksportlande, nødvendiggør en sådan fornyet undersøgelse. 
Skade 
1. EF-markedets størrelse 
(16) Der er efter indførelsen af de midlertidige antidumpingforanstaltninger 
ikke modtaget nye oplysninger om det samlede forbrug af UAN i 
Fællesskabet. Størrelsen af dette marked som foreløbigt fastsat, dvs. 2,8 
mio. tons i 1992 og i undersøgelsesperioden opgjort som UAN med et 
indhold af nitrogen på 32%, bekræftes derfor. 
2. Kumulering af dumpingimporten fra Bulgarien oa Polen 
(17) Med udgangspunkt i Fællesskabets importstatistikker fremførte den 
bulgarske eksportør og den bulgarske producent igen det argument, de 
havde fremført som led i den foreløbige undersøgelse, nemlig at importen 
til Fællesskabet med oprindelse i Bulgarien ikke burde kumuleres med 
importen fra Polen (jf. betragtning 32 i forordningen om midlertidig 
told). 
- 6 -
(18) Det skal bemærkes, at importen af UAN fra Bulgarien i 
undersøgelsesperioden tegnede sig for en markedsandel i Fællesskabet på 
7%. På baggrund af de begrundelser, der er anført i forordningen om 
midlertidig told (jf. betragtning 33 og 34 i nævnte forordning) og den 
markedsandel, som importen fra Bulgarien tegnede sig for, fastslås det 
med henblik på den endelige afgørelse, at alle faktorer, der berettiger 
kumulering af importen med det formål at fastlægge den forvoldte skade, 
navnlig en parallel udvikling i mængder og priser, er til stede i den 
foreliggende sag. Omfanget af importen til Fællesskabet af UAN med 
oprindelse i henholdsvis Bulgarien og Polen kan således ikke anses for 
ubetydelig. 
3. Omfanget af og priserne på dumpingimporten fra Bulgarien og Polen 
(19) Hvad angår den pågældende import gjorde EFIA gældende, at den erstattede 
UAN-import fra tredjelande, og at den samlede import af UAN til 
Fællesskabet faldt. EFIA konkluderer derfor, at importen af den 
pågældende vare med oprindelse i Bulgarien og Polen ikke kan anses for at 
være en skadevoldende faktor ved vurderingen af EF-erhvervsgrenens 
situation. 
(20) Med hensyn til de importerede mængder som beskrevet ovenfor skal det 
anføres, at en vurdering af de importerede mængder alene ikke er 
tilstrækkelig til at vurdere den skade, der måtte være påført EF-
erhvervsgrenen. I en sådan vurdering må der også tages hensyn til en 
undersøgelse af priserne på de importerede varer. Der blev foretaget 
en sådan undersøgelse med henblik på at fastlægge de midlertidige 
antidumpingforanstaltninger, og det konkluderedes, jf. betragtning 36 og 
37 i forordningen om midlertidig told, at priserne på de pågældende 
importerede varer faldt betydeligt og nåede ned på et niveau, der var 
betydeligt lavere end fællesskabsproducenternes priser. 
4. EF-erhvervsgrenens situation 
(21) Efter vedtagelsen af forordningen om midlertidig told gjorde EFIA 
gældende, at EF-erhvervsgrenens markedsandel ikke faldt indtil 
undersøgelsesperioden. EFIA fastslår, at denne udvikling ikke er 
forenelig med den konklusion vedrørende den forvoldte skade, som 
Kommissionen nåede frem til i den foreløbige undersøgelse. 
- 7 -
(22) Det skal i den forbindelse bemærkes, at det ikke anses for nødvendigt, at 
alle skadevoldende faktorer, som er opregnet i artikel 4, stk. 2, litra 
c), i grundforordningen, udviser en negativ udviklingstendens, for at man 
kan nå til den konklusion, at der er påført EF-erhvervsgrenen væsentlig 
skade. EF-erhvervsgrenen fastholdt sin andel af EF-markedet for UAN i 
1992, hvorefter den øgedes en smule indtil undersøgelsesperioden, som 
anført i betragtning 40 i forordningen om midlertidig told. EF-
erhvervsgrenen kunne imidlertid kun opnå en stabilisering af sin 
markedsandel gennem en betydelig nedsættelse af salgspriserne (jf. 
betragtning 38 - 41 i forordningen om midlertidig told). Det er denne 
prisnedsættelse, der har ført til en betydelig nedgang i EF-
erhvervsgrenens omsætning og i sidste instans til betydelige finansielle 
tab. 
5. Konklusion 
(23) Det betydelige prisfald på EF-markedet og den negative udvikling af EF-
erhvervsgrenens finansielle situation, som har ført til væsentlige 
finansielle tab, foranledigede Kommissionen til i den foreløbige 
undersøgelse at fastslå, at den pågældende erhvervsgren i Fællesskabet, 
som fremstiller UAN, er blevet påført væsentlig skade som omhandlet i 
artikel 4, stk. 1, i grundforordningen. 
Denne konklusion bekræftes herved. 
F. ÅRSAGSSAMMENHÆNG 
1. Dumpingimportens virkninger 
(24) Hvad angår årsagen til den skade, der er påført EF-erhvervsgrenen, 
anførte EFIA, at importpriserne på UAN fra Bulgarien og Polen ikke kunne 
have forårsaget skade for denne erhvervsgren i Fællesskabet. EFIA gjorde 
således gældende, at den måde, hvorpå EF-virksomhederne fastsatte deres 
priser, gav anledning til betydelige prisfald og var i den sidste ende 
til skade for EF-erhvervsgrenen. EFIA gjorde endvidere gældende, at den 
pågældende import ikke havde et tilstrækkeligt omfang til at påvirke 
priserne på UAN-markedet i Fællesskabet. 
(25) I henseende til det af EFIA anførte fastslår Kommissionen, at der var 
tale om variationer i de priser, som forskellige EF-producenter opnåede. 
Som allerede påpeget i betragtning 36 og 37 i forordningen om midlertidig 
- 8 -
told, bekræftedes det af undersøgelsesresultaterne, at priserne på de 
importerede varer konsekvent var lavere end EF-producenternes priser. Det 
fremgik af den detaljerede undersøgelse af de priser, som EF-
producenterne opnåede, og af eksportørernes priser, at priserne på de 
pågældende importerede varer ikke blot fulgte EF-producenternes 
prisnedsættelser, men fastsattes konsekvent på et lavere niveau. EFIA" s 
påstand om, at den samlede mængde af den pågældende UAN-import, som 
tegner sig for 27% af EF-markedet, ikke er tilstrækkelig til at påvirke 
priserne, kan ikke godtages, 
idet UAN er en råvare lignende vare, som er overordentlig prisfølsom. 
(26) Hvad endelig angår den skade, der er påført EF-erhvervsgrenen, fremgik 
det af undersøgelsen, at forværringen af EF-erhvervsgrenens finansielle 
situation, som førte til betydelige finansielle tab i 
undersøgelsesperioden, faldt sammen med den kraftige stigning i den 
pågældende lavprisimport. På baggrund af ovenstående fastslås det, at den 
pågældende import i betydelig grad bidrog til den væsentlige skade, der 
er påført EF-erhvervsgrenen. 
2. Andre faktorer 
(27) EFIA gjorde endvidere gældende, at en nedgang i forbrug og efterspørgsel 
på gødningsstofmarkedet i Fællesskabet var årsagen til de vanskeligheder, 
som UAN-industrien i Fællesskabet befandt sig i. Desuden påpegede EFIA, 
at de pågældende gødningsproducenters overskydende produktionskapacitet 
og prisfald for mellemprodukter af UAN var årsagen til den skade, som EF-
erhvervsgrenen havde lidt. 
(28) Selv om det ikke kan udelukkes, at udviklingen på gødningsmarkedet i 
Fællesskabet, gødningsindustriens produktionskapacitet og priserne på 
mellemprodukter kan have haft en vis indvirkning på den generelle 
situation i Fællesskabet for UAN-markedet og UAN-industrien, skal 
Kommissionen dog anføre, at dette ikke kan ændre den kendsgerning, at en 
stadig forøgelse af de importerede mængder af UAN med oprindelse i 
Bulgarien og Polen sammen med priser, som var betydeligt lavere end EF-
producenternes priser, bidrog til og i vid udstrækning var årsagen til de 
vanskeligheder, som Fællesskabets UAN-industri befinder sig i. Det skal 
endvidere påpeges, at de af EFIA fremførte påstande i vid udstrækning 
dokumenteredes ved oplysninger, som vedrørte EF-gødningsmarkedet som 
helhed, medens nærværende antidumpingprocedure 
specielt omhandler UAN. Det skal i den forbindelse understreges, at i 
modsætning til udviklingen i markedssituationen for andre 
gødningsstoffer, var efterspørgselssituationen på EF-markedet for UAN 
forholdsvis stabil, idet der kun var tale om en mindre nedgang i perioden 
indtil og i selve undersøgelsesperioden (jf. betragtning 35 i 
forordningen om midlertidig told). På baggrund af ovenstående konkluderes 
det, at de argumenter og påstande, som EFIA fremførte, var baseret på 
statistiske oplysninger, som ikke afspejlede udviklingen på UAN-markedet, 
og der blev helt og holdent set bort fra en væsentlig årsag til EF-
erhvervsgrenens situation. Disse argumenter og påstande må derfor 
afvises. 
3. Konklusion 
(29) Da der efter indførelsen af de midlertidige antidumpingforanstaltninger 
ikke er fremført andre bemærkninger vedrørende årsagen til den skade, som 
den pågældende erhvervsgren i Fællesskabet har lidt, og på baggrund af 
ovenstående betragtninger fastslås det, at den betydelige dumpingimport 
af UAN til meget lave priser og med oprindelse i Bulgarien og Polen 
uafhængigt af andre faktorer, der berører denne EF-erhvervsgren, har 
påført den pågældende erhvervsgren i Fællesskabet væsentlig skade, 
navnlig i form af betydelige finansielle tab. 
G. Fællesskabets interesser 
(30) Med hensyn til dette spørgsmål gjorde EFIA gældende, at eftersom EF-
erhvervsgrenen ikke kan tilfredsstille hele efterspørgslen efter UAN i 
Fællesskabet, er det ikke i Fællesskabets interesse at indføre 
antidumpingforanstaltninger, som begrænser leveringsmulighederne. 
(31) Dette argument synes at være i modstrid med den påstand, som EFIA 
fremførte i betragtning 26 vedrørende årsagssammenhængen, nemlig at UAN-
industrien i Fællesskabet har lidt skade som følge af overskydende 
produktionskapacitet, men under alle omstændigheder skal det 
understreges, at indførelsen af antidumpingforanstaltninger ikke har til 
formål at hindre import til Fællesskabet af den pågældende vare. Det er 
formålet at afhjælpe den fordrejning af handelen, som skyldes skadelig 
dumping, og at genskabe en effektiv konkurrence. 
Hvad angår de forskellige forsyningskilder, der står åbne forbrugerne i 
Fællesskabet, var der som anført i betragtning 44 i forordningen om 
midlertidig told en betydelig import af UAN fra andre tredjelande før den 
- 10 -
betydelige forøgelse af dumpingimporten. Disse forsyningskilder er 
potentielt stadig til rådighed, og der er ingen grund til at antage, at 
der vil opstå knaphed på den pågældende vare i betragtning af, at EF-
markedet vil blive mere attraktivt for leverandørerne i tredjelande, når 
der først er genskabt en situation med redelige konkurrencevilkår. 
Da der ikke efter indførelsen af de midlertidige 
antidumpingforanstaltninger er fremsat andre bemærkninger vedrørende 
spørgsmålet om Fællesskabets interesser, fastslås det, at det er i 
Fællesskabets interesse at indføre antidumpingforanstaltninger. 
H. Antidumpingforanstaltninger 
(32) Efter indførelsen af den midlertidige told gjorde EFIA gældende, at 
indførelsen af denne told var ulovlig i betragtning af, at der findes en 
bestemmelse om konsultationer i de handelsaftaler, der er indgået mellem 
Fællesskabet og de to eksportlande. 
(33) Det fastsættes i nævnte to handelsaftaler, at der kan anvendes 
antidumpingforanstaltninger. Aftalerne åbner desuden specielt 
mulighed for at indføre antidumpingforanstaltninger i særligt hastende 
tilfælde uden forudgående konsultation af den anden part. I betragtning 
af varigheden af den undersøgelse, der blev foretaget forud for 
indførelsen af midlertidige antidumpingforanstaltninger, og på baggrund 
af den betydelige dumpingeksport og den deraf følgende væsentlige skade 
for den pågældende erhvervsgren i Fællesskabet, som Kommissionen havde 
konstateret, konkluderede den, at der meget hurtigt måtte indføres 
antidumpingforanstaltninger. 
Det bekræftes derfor, at den benyttede fremgangsmåde er i 
overensstemmelse med Fællesskabets forpligtelser, som fastsat i 
handelsaftalerne med de to eksportlande. 
(34) På grundlag af ovenstående konklusioner vedrørende dumping, skade, 
årsagssammenhæng og Fællesskabets interesser overvejedes det, under 
hvilken form og i hvilket omfang det er nødvendigt at indføre 
antidumpingforanstaltninger for at afhjælpe den fordrejning af handelen, 
som kan tilskrives den skadelige dumping. 
Under de foreliggende omstændigheder må der tages hensyn til den 
generelle tabsgivende situation, som Fællesskabets UAN-industri befinder 
sig i. 
-li-
Os) Kommissionen beregnede derfor det prisniveau, ved hvilket EF-
erhvervsgrenen ville være i stand til at opnå dækning for de 
gennemsnitlige produktionsomkostninger og sikre en rimelig fortjeneste. 
I henseende til spørgsmålet om fastsættelse af en rimelig fortjeneste 
gjorde EFMA gældende, at den fortjenstmargen, som Kommissionen havde 
benyttet i forordningen om midlertidig told, nemlig 5% af omsætningen, er 
for lav. EFMA fremhævede navnlig, at en sådan margen ikke ville gøre det 
muligt for UAN-industrien i Fællesskabet at fastholde produktionen af UAN 
i EU, at den beregnede indikativpris ikke ville gøre det muligt for UAN-
industrien i Fællesskabet at 
finansiere nødvendige udskiftninger og investeringer, og endelig at der 
burde anvendes samme fortjenstmargen i UAN-proceduren som i en tidligere 
regional antidumpingprocedure vedrørende importen af ammoniumnitrat 
("AN")5), eftersom AN er en af hovedbestanddelene af UAN. 
(36) For så vidt angår EFMA's ovennævnte påstand fremlagde EF-producenterne i 
besvarensen af spørgeskemaet forskellige mål for fortjenesten, som 
anvendes internt i virksomhederne. Disse mål varierede betydeligt fra 
virksomhed til virksomhed, og i flere tilfælde var de ikke opstillet 
specielt for UAN, men var resultatet af en generel koncernpolitik ved 
evalueringen af investeringsprojekter. Under disse omstændigheder 
fastslog Kommissionen som led i den foreløbige undersøgelse, at den 
pågældende erhvervsgren i Fællesskabet ikke specielt havde dokumenteret 
sin påstand om størrelsen af en rimelig fortjenstmargen. Efter 
indførelsen af de midlertidige foranstaltninger har EFMA fremlagt nye 
oplysninger. Med henblik på den foreløbige afgørelse udledte Kommissionen 
den benyttede fortjenstmargen af det forhold, at den pågældende vare 
befandt sig på et modent stadium, således at der kun var behov for 
beskedne midler til finansiering af investeringer, forskning og 
udvikling. Der er ikke modtaget nye oplysninger fra EFMA, som berettiger 
en anden vurdering med henblik på den endelige afgørelse. 
Hvad angår sammenligningen med den regionale AN-sag anses EFMA's krav 
ikke for berettiget. Ved beregningen af indikativprisen i denne 
antidumpingprocedure blev der således taget særligt hensyn til den 
pågældende regionale erhvervsgrens produktions- og salgssituation, som 
ikke er identisk med den situation, Fællesskabets UAN-industri befinder 
sig i. Den fortjenstmargen, der benyttedes i AN-antidumpingproceduren, 
anvendtes således ikke på den pågældende erhvervsgrens faktiske 
produktionsomkostninger, men på disse faktiske produktionsomkostninger 
5) Kommissionens afgørelse 94/293/EF, EFT nr. L 129 af 21.5.1994, s. 24 
- 12 -
efter en justering for at udelukke en omkostningsstigning i 
undersøgelsesperioden, som skyldtes andre faktorer end dumpingimporten. 
Det af EFMA fremførte krav kan derfor ikke godtages, og den 
fortjenstmargen, der er fastsat i forordningen om midlertidig told, bør 
fastholdes med henblik på den endelige afgørelse. 
(37) På dette grundlag og under hensyntagen til EF-erhvervsgrenens 
produktionsomkostninger beregnedes der en minimumsimportpris, som ville 
gøre det muligt for EF-erhvervsgrenen at hæve sine priser til et 
fortj enstgivende niveau. 
(38) Det konstateredes, at den således fastsatte skadestærskel var lavere end 
de dumpingmargener, der blev fastlagt for henholdsvis de to polske 
producenter og den bulgarske eksportør, efter at der var taget hensyn til 
alle ændringer gennemført på grundlag af de vurderinger, der blev 
foretaget efter indførelsen af midlertidige antidumpingforanstaltninger. 
(39) I betragtning af den væsentlige skade, der er påført EF-erhvervsgrenen i 
form af finansielle tab, og de skadelige virkninger, som en eventuel 
overvæltning af en værditold vil kunne have på prisniveauet i EF for 
denne sæsonbetonede og meget prisfølsomme vare, samt den omstændighed at 
en del af importen finder sted via virksomheder hjemmehørende i 
tredjelande, anses det for hensigtsmæssigt at indføre en variabel told på 
et niveau, der gør det muligt for EF-erhvervsgrenen at at hæve sine 
priser til et fortjenstgivende niveau. Denne variable told pålægges 
import af den pågældende vare, som faktureres direkte af bulgarske eller 
polske producenter eller af parter, som eksporterede den pågældende vare 
i undersøgelsesperioden, og for al anden import indføres en specifik told 
på samme grundlag for at forhindre omgåelse af 
antidumpingforanstaltningerne. 
I. Tilsagn 
(40) Efter at være blevet underrettet om de vigtigste kendsgerninger og 
betragtninger, på grundlag af hvilke det var hensigten at anbefale 
indførelse af endelige antidumpingforanstaltninger, afgav de i Bulgarien 
og Polen hjemmehørende eksportører og producenter tilsagn. Kommissionen 
er dog af den opfattelse, at kun det tilsagn, der er afgivet i fællesskab 
af den bulgarske producent og eksportør, kan godtages, da kun dette 
tilsagn vil sikre, at den skade, der er påført EF-erhvervsgrenen, 
- 13 -
afhjælpes ved at eksportprisen til et ikke skadevoldende niveau. Under 
disse omstændigheder kan de tilsagn, der er afgivet af de polske 
producenter og den polske eksportør på et lavere niveau, efter 
Kommissionens opfattelse ikke godtages, og de pågældende eksportører og 
producenter er blevet underrettet herom. Det tilsagn, der er afgivet af 
den bulgarske producent og eksportør er godtaget ved Kommissionens 
afgørelse 94/..../EF. 
Uanset godtagelsen af nævnte tilsagn, bør der indføres en resttold på 
import med oprindelse i Bulgarien med henblik på at hindre omgåelse af 
antidumpingforanstaltningerne. 
J. Opkrævning af midlertidig told 
(41) I betragtning af de dumpingmargener, som er fastlagt, den skade, der er 
påført EF-erhvervsgrenen samt sidstnævntes vanskelige finansielle 
situation anses det for påkrævet, at beløb, for hvilke der er stillet 
sikkerhed i form af midlertidig antidumpingtold, opkræves endeligt for 
alle berørte virksomheder -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af opløsninger af 
urinstof og ammoniumnitrat med oprindelse i Bulgarien og Polen og henhørende 
under KN-kode 3102 80 00. 
2. Antidumpingtolden for import med oprindelse i Bulgarien fastsættes til 20 
ECU pr. ton af den pågældende vare (TARIC-tillægskode: 8792), med undtagelse 
af import af den pågældende vare, som efter tidspunktet for ikraftrædeisen 
af denne forordning faktureres direkte til en uafhængig importør af følgende 
eksportører eller producenter i Bulgarien: 
Chimimport Investment and Fertilizer Inc., Sofia, 
Agropolychim, Devnya, 
(TARIC-tillægskode: 8791), 
som er fritaget for tolden i henhold til ovennævnte betingelser som følge af 
godtagelsen af et fælles tilsagn ved Kommissionens afgørelse 94/..../EF. 
- 14 -
Antidumpingtolden for import med oprindelse i Polen fastsættes til 
forskellen mellem en minimumsimportpris på 89 ECU pr. ton af den pågældende 
vare og prisen pr. ton af den pågældende vare, cif Fællesskabets grænse, 
fortoldet med satsen i den fælles toldtarif, i alle tilfælde, hvor prisen 
pr. ton af den pågældende vare, cif Fællesskabets grænse, fortoldet med 
satsen i den fælles toldtarif, er lavere end nævnte minimumsimportpris, og 
hvor de importerede varer, som overgår til fri omsætning, faktureres direkte 
til den uafhængige importør af følgende eksportører eller producenter 
hjemmehørende i Polen: 
CIECH, Warsaw, 
Zaklady Azotowe Kedzierzyn, Kedzierzyn, 
Zaklady Azotowe Pulawy, Pulawy, 
(TARIC-tillægskode: 8793). 
I de tilfælde, hvor den vare, der overgår til fri omsætning, ikke er 
faktureret direkte til den uafhængige importør af en af ovennævnte 
eksportører eller producenter hjemmehørende i Polen fastsættes en specifik 
told som følger: 
22 ECU pr. ton af den pågældende vare med oprindelse i Polen (TARIC-
tillægskode: 8794), med undtagelse af varer, der bekræftes at være 
fremstillet af Zaklady Azotowe Pulawy, for hvilke den specifikke told 
fastsættes til 19 ECU pr. ton af den pågældende vare (TARIC-tillægskode: 
8795) . 
Gældende bestemmelser for told finder anvendelse, medmindre andet er 
fastsat. 
Artikel 2 
De beløb, for hvilke der i medfør af forordning (EF) nr. 1506/94 er stillet 
sikkerhed i form af midlertidig antidumpingtold, opkræves endeligt i deres 
helhed. 
Artikel 3 
Denne forordning træder i kraft dagen efter offentliggørelsen i De Europæiske 
fællesskabers Tidende. 
- 15 -
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 

ISSN 0254-1459 
KOM(94) 656 endelig udg. 
DOKUMENTER 
DA 1102 
Katalognummer : CB-CO-94-674-DA-C 
ISBN 92-77-83976-7 
Kontoret for De Europæiske Fællesskabers Officielle Publikationer 
Lr2985 Luxembourg